**LIETUVOS RESPUBLIKOS ŠVIETIMO IR MOKSLO MINISTRAS IR**

**LIETUVOS RESPUBLIKOS TEISINGUMO MINISTRAS**

**Į S A K Y M A S**

**DĖL LIETUVOS RESPUBLIKOS KONSTITUCIJOS PAGRINDŲ EGZAMINO PROGRAMOS PATVIRTINIMO**

2004 m. vasario 11 d. Nr. ISAK-208/1R-43

Vilnius

Vadovaudamiesi Lietuvos Respublikos Vyriausybės 2003 m. gruodžio 24 d. nutarimo Nr. 1687 „Dėl valstybinės kalbos ir Lietuvos Respublikos Konstitucijos pagrindų egzaminų ir pažymėjimų išdavimo tvarkos patvirtinimo“ (Žin., 2003, Nr. [123-5617](https://www.e-tar.lt/portal/lt/legalAct/TAR.40D215C0C434)) 2.2 punktu,

tvirtiname Lietuvos Respublikos Konstitucijos pagrindų egzamino programą (pridedama).

ŠVIETIMO IR MOKSLO MINISTRAS ALGIRDAS MONKEVIČIUS

TEISINGUMO MINISTRAS VYTAUTAS MARKEVIČIUS

PATVIRTINTA

Lietuvos Respublikos švietimo ir mokslo

ministro ir

Lietuvos Respublikos teisingumo ministro

2004 m. vasario 11 d.

įsakymu Nr. ISAK-208/1R-43

**LIETUVOS RESPUBLIKOS KONSTITUCIJOS PAGRINDŲ EGZAMINO PROGRAMA**

**I. BENDROSIOS NUOSTATOS**

1. Lietuvos Respublikos Konstitucijos pagrindų egzamino programa (toliau vadinama – Programa) skiriama asmenims, siekiantiems gauti Lietuvos Respublikos pilietybę ir privalantiems pagal Lietuvos Respublikos pilietybės įstatymo (Žin., 2002, Nr. [95-4087](https://www.e-tar.lt/portal/lt/legalAct/TAR.9675AD03F3E1)) 12 ir 14 straipsnių nuostatas išlaikyti Lietuvos Respublikos Konstitucijos pagrindų egzaminą.

2. Asmuo, siekiantis gauti Lietuvos Respublikos pilietybę ir privalantis išlaikyti Lietuvos Respublikos Konstitucijos pagrindų egzaminą, turi būti susipažinęs su Lietuvos Respublikos Konstitucija, žinoti pagrindines jos nuostatas.

3. Lietuvos Respublikos Konstitucijos pagrindų egzamino temos parengiamos pagal Lietuvos Respublikos Konstituciją.

4. Lietuvos Respublikos Konstitucijos pagrindų egzamino testo klausimai sudaromi pagal šios Programos antrame skyriuje nurodytas temas. Testo klausimai sudaromi iš visų Lietuvos Respublikos Konstitucijos skirsnių.

5. Lietuvos Respublikos Konstitucijos pagrindų egzaminas laikomas raštu. Egzamino forma – testas, kurį sudaro 20 klausimų. Kiekvienam klausimui pateikiami trys galimi atsakymų variantai. Asmuo, laikantis Lietuvos Respublikos Konstitucijos pagrindų egzaminą, turi pažymėti vienintelį teisingą atsakymą. Išlaikiusiu egzaminą laikomas asmuo, teisingai atsakęs į 14 ir daugiau testo klausimų.

6. Tais atvejais, kai asmuo dėl objektyvių priežasčių (neįgalumas ir panašiai) negali laikyti egzamino raštu, jis gali laikyti egzaminą žodžiu. Lietuvos Respublikos Konstitucijos pagrindų egzamino žodžiu forma – testas, kurio klausimai sudaromi pagal šios Programos antrame skyriuje nurodytas temas iš visų Lietuvos Respublikos Konstitucijos skirsnių, kaip ir laikant egzaminą raštu.

**II. LIETUVOS RESPUBLIKOS KONSTITUCIJOS PAGRINDŲ EGZAMINO TEMOS**

LIETUVOS VALSTYBĖ

Lietuvos valstybės valdymo forma, politinė santvarka

Tautos suverenitetas

Valstybės valdžią Lietuvoje vykdančios institucijos

Konstitucijos ir įstatymų galiojimas

Referendumas

Lietuvos valstybės teritorija

Lietuvos Respublikos pilietybė

Valstybinė kalba

Valstybės himnas, vėliava ir herbas

ŽMOGUS IR VALSTYBĖ

Teisė į žmogaus gyvybę

Teisė į žmogaus laisvės neliečiamumą

Teisė į žmogaus asmens ir jo orumo neliečiamumą

Teisė į žmogaus privataus gyvenimo neliečiamumą

Teisė į nuosavybės neliečiamumą

Teisė į žmogaus būsto neliečiamumą

Teisė turėti savo įsitikinimus ir juos laisvai reikšti

Minties, tikėjimo ir sąžinės laisvė

Teisė į lygiateisiškumą

Teisė kreiptis į teismą

Rinkimų teisė

Teisė laisvai vienytis į bendrijas, politines partijas ar asociacijas

Žmogaus teisių ir laisvių apribojimai

VISUOMENĖ IR VALSTYBĖ

Šeima ir valstybė

Mokslas Lietuvos Respublikoje

Religija, Bažnyčia ir valstybė

Masinės informacijos cenzūra

TAUTOS ŪKIS IR DARBAS

Lietuvos ūkis

Lietuvos Respublikos išimtine nuosavybės teise priklausantys objektai

Teisė į darbą bei verslą

Teisė streikuoti

Teisė į saugias darbo sąlygas

Teisė į socialinę apsaugą ir sveikatos priežiūrą

SEIMAS

Seimo rinkimai

Reikalavimai kandidatui į Seimo narius

Pirmalaikiai Seimo rinkimai

Seimo narys ir jo įgaliojimai

Lietuvos Respublikos Seimo nario teisės ir pareigos

Lietuvos Respublikos Seimo nario neliečiamybė

Lietuvos Respublikos Seimo nario įgaliojimų pasibaigimas

Seimo sesijos ir posėdžiai

Seimo funkcijos

Įstatymų leidybos iniciatyvos teisė

Seimo priimtų įstatymų įsigaliojimas

Seimo kontrolierių funkcijos

Apkaltos procesas

RESPUBLIKOS PREZIDENTAS

Valstybės vadovas

Reikalavimai kandidatui į Respublikos Prezidentus

Respublikos Prezidento rinkimai

Respublikos Prezidento įgaliojimai

Respublikos Prezidento neliečiamybė

Respublikos Prezidento įgaliojimų pasibaigimas

Respublikos Prezidento laikinas pavadavimas

LIETUVOS RESPUBLIKOS VYRIAUSYBĖ

Lietuvos Respublikos Vyriausybės sudėtis

Ministro Pirmininko ir ministrų skyrimas ir atleidimas

Lietuvos Respublikos Vyriausybės funkcijos

Lietuvos Respublikos Vyriausybės atsakomybė

Ministro Pirmininko pavadavimas

Ministro Pirmininko ir ministrų neliečiamybė

Lietuvos Respublikos Vyriausybės atsistatydinimas

KONSTITUCINIS TEISMAS

Konstitucinio Teismo sudėtis

Konstitucinio Teismo teisėjų skyrimas

Reikalavimai Konstitucinio Teismo teisėjui

Konstitucinio Teismo kompetencija

Konstitucinio Teismo sprendimai

Konstitucijos Teismo įgaliojimų pasibaigimas

TEISMAS

Lietuvos Respublikos teismai

Lietuvos Respublikos teismų sistema

Teisingumo vykdymas

Teisėjų skyrimas ir atleidimas

Teisėjų atleidimo atvejai

Teismo posėdis

Lietuvos Respublikos prokuratūra. Generalinio prokuroro skyrimas ir atleidimas

VIETOS SAVIVALDA IR VALDYMAS

Savivaldybių tarybų rinkimai

Savivaldybių tarybų teisės

Valdymas aukštesniuosiuose administraciniuose vienetuose

Vyriausybės skiriamų atstovų kompetencija

FINANSAI IR VALSTYBĖS BIUDŽETAS

Lietuvos Respublikos centrinis bankas

Lietuvos biudžetinė sistema

Biudžetiniai metai

Valstybės biudžeto sudarymas ir tvirtinimas

VALSTYBĖS KONTROLĖ

Valstybės kontrolės sistema. Valstybės kontrolierius

Valstybės kontrolės funkcijos

UŽSIENIO POLITIKA IR VALSTYBĖS GYNIMAS

Lietuvos Respublikos užsienio politika

Lietuvos Respublikos tarptautinės sutartys

Lietuvos valstybės gynimas. Valstybės gynimo taryba

Karo ir nepaprastoji padėtis

KONSTITUCIJOS KEITIMAS

Konstitucijos keitimas

Įstatymo dėl Konstitucijos keitimo įsigaliojimas

\_\_\_\_\_\_\_\_\_\_\_\_\_\_